

Latvijas Republika

**SALDUS NOVADA DOME**

Reģ. Nr. 90009114646, Striķu ielā 3, Saldū, Saldus nov., LV- 3801, tālr. 63807280,

e-pasts: [pasts@saldus.lv](mailto:pasts@saldus.lv), www.saldus.lv

Saldū

2024.gada 30.septembrī  **IZDOTS**

ar Saldus novada domes

2024.gada 30.septembra sēdes

lēmumu (protokols Nr.12, 5.§)

**SALDUS NOVADA STIPENDIJAS FONDS**

**“VIDUSSKOLĒNU MEDUSMAIZE”**

**NOLIKUMS**

*Izdots saskaņā ar*

*Pašvaldību likuma 50. pantu*

**1. Saldus novada stipendiju fonda mērķis** ir finansiāli atbalstīt Saldus novada pašvaldības jauniešu izglītības pieejamību un veicināt augstu mācību rezultātu sasniegšanu.

**2.** **Stipendijas nosaukums ir Saldus novada stipendija ,,****Vidusskolēnu Medusmaize”.**

Stipendija tiek izmaksāta no Saldus novada pašvaldības budžeta līdzekļiem.

**3. Stipendijas izveidošanas uzdevumi:**

3.1. palielināt Saldus novada jauniešu motivāciju mācīties un sasniegt augstus mācību rezultātus; 3.2. palielināt konkurētspējīgas izglītības iegūšanas iespējas;

**4. Stipendijas mērķauditorija** ir Saldus novada izglītības iestāžu 10. - 12. klašu skolēni.

**5. Prasības stipendijas pretendentiem:**

5.1. Uzrādījuši augstus mācību rezultātus – vidējā atzīme ir 8,0 un augstāk (E-klases dati);

5.2. Ir iekļauti VIIS datu bāzē Saldus novada Izglītības iestāžu sarakstos.

**6. Stipendiju skaits** netiek ierobežots un tiek piešķirts visiem pretendentiem, kuri atbilst stipendijas piešķiršanas prasībām (atbilstoši 5. punktam).

**7. Stipendijas apmērs un laika posms:**

7.1. Vienreizējā stipendija tiek aprēķināta un izmaksāta2 (divas) reizes gadā, atbilstoši 1. tabulā norādītajam:

7.1.1. pēc kopējā vidējā vērtējuma visos mācību priekšmetos uz 1. semestra noslēguma dienu, kuru ik gadu nosaka Ministru kabineta noteikumi par mācību gada un mācību semestru sākuma un beigu laiku un brīvdienu laiku;

7.1.2. pēc mācību priekšmetu gada vidējā vērtējuma.

*1.Tabula*

|  |  |
| --- | --- |
| Vidējais vērtējums | Stipendijas apmērs, *euro* |
| 8,00 – 8,49 | 50,00 |
| 8,50 – 8,99 | 70,00 |
| 9,00 – 10,00 | 100,00 |

**8. Stipendijas pieteikšanās kārtība un tālākais process**

8.1. Informāciju (Skolas iesniegumu atbilstoši E-klases datiem, skolēnu bankas konta datus un citus dokumentus pēc pieprasījuma) par atbilstošiem pretendentiem iesniedz Saldus novada vidusskolas, ne vēlāk kā 3 darba dienas pēc semestra noslēgšanās.

8.2. Ar izpilddirektora rīkojumu tiek norīkots veikt stipendiju apmaksu, atbilstoši nolikumam.

**9. Saldus novada stipendiju “Vidusskolēnu medusmaize” administrēšanu nodrošina Centrālās pārvaldes Izglītības pārvalde.**

**10.** Ar šī nolikuma spēkā stāšanos spēku zaudē 2021. gada 30.jūlija Saldus novada domes apstiprinātais Saldus novada stipendijas fonda “VIDUSSKOLĒNU MEDUSMAIZE” nolikums (protokols Nr.15, 19.§).

Domes priekšsēdētājs M.Zusts